কেদারনাথে যাবেন? আগে জেনে নিন এই বড় আপডেট

ওয়েব ডেস্ক: আরও সহজ হচ্ছে কেদারনাথ (Kedarnath) দর্শন। মহাতীর্থে যাওয়ার জন্য পুণ্যার্থীদের আর পাড়ি দিতে হবে না পাহাড়ি দুর্গম পথ। কারণ এবার রোপওয়ের (Ropeway) মাধ্যমেই সহজেই পৌঁছে যাওয়া যাবে কেদারনাথে। সম্প্রতি কেন্দ্রীয় মন্ত্রিসভার অনুমোদনের পর, জাতীয় রোপওয়ে উন্নয়ন কর্মসূচির (National Ropeways Development Programme) অধীনে সোনপ্রয়াগ থেকে কেদারনাথ পর্যন্ত ১২.৯ কিলোমিটার দীর্ঘ রোপওয়ে তৈরির পরিকল্পনা চূড়ান্ত হয়েছে।

সূত্রের খবর, এই প্রকল্প বাস্তবায়নে খরচ হবে প্রায় ৪,০৮১ কোটি টাকা। এই বিষয়ে কেন্দ্রীয় মন্ত্রী অশ্বিনী বৈষ্ণব (Ashwini Vaishnaw) জানিয়েছেন, রোপওয়ে চালু হলে ৮-৯ ঘণ্টার লম্বা ট্রেকিং করতে হবে না পুণ্যার্থীদের। এর পরিবর্তে মাত্র ৩৬ মিনিটেই কেদারনাথে পৌঁছনো সম্ভব হবে। বিশেষ করে প্রবীণ তীর্থযাত্রী ও শারীরিকভাবে অক্ষম ব্যক্তিদের জন্য এটি এক স্বস্তির খবর হতে চলেছে।

আরও পড়ুন: শাহি নির্দেশ পেয়ে তড়িঘড়ি বৈঠকে বসলেন মণিপুরের রাজ্যপাল

তবে শুধুমাত্র কেদারনাথই নয়, উত্তরাখণ্ডের গোবিন্দঘাট থেকে হেমকুণ্ড সাহিব পর্যন্ত ১২.৪ কিলোমিটার দীর্ঘ আরেকটি রোপওয়ে প্রকল্পও একইসঙ্গে অনুমোদন পেয়েছে। এই প্রকল্পে খরচ হবে ২,৭৩০ কোটি ১৩ লক্ষ টাকা। এটি হেমকুণ্ড সাহিব ও বিখ্যাত ‘ভ্যালি অফ ফ্লাওয়ার্স’ অভিমুখে যাওয়ার পথ আরও বেশি সুগম করবে।

VIDEO | Cabinet Briefing by Union Minister Ashwini Vaishnaw (@AshwiniVaishnaw).

“The Cabinet has approved development of 12.9 km long ropeway project from Sonprayag to Kedarnath in Uttarakhand under National Ropeways Development Programme – Parvatmala Pariyojana. The total cost… pic.twitter.com/LyoGYTsRkl

— Press Trust of India (@PTI_News) March 5, 2025

সরকারি ও বেসরকারি অংশীদারিত্বে তৈরি হবে এই রোপওয়ে। এই রোপওয়ে চালু হলে প্রতিদিন প্রায় ১৮,০০০ যাত্রী এতে যাতায়াত করতে পারবেন। নতুন এই যোগাযোগ ব্যবস্থার ফলে কেদারনাথ যাত্রা হবে আরও স্বাচ্ছন্দ্যময়, দ্রুত এবং নিরাপদ হবে।

দেখুন আরও খবর:

The post কেদারনাথে যাবেন? আগে জেনে নিন এই বড় আপডেট first appeared on KolkataTV.